Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6219

a) Összehasonlítják a portugál termék b) pont szerint számított ajánlati árát és a közösségi ajánlati árat. Ez utóbbi árat évente számítják: – a jelenlegi Közösség egyes tagállamai termelői árainak a számtani középértéke alapján, plusz a termékek szállítási és csomagolási költsége, amelyek a termelési régiókból a Közösség reprezentatív fogyasztási központjaiba történő szállítással kapcsolatosak, – szem előtt tartva a termelési költség alakulását. A fenti termelői árak megfelelnek a közösségi ajánlati ár rögzítésének napját megelőző három év során regisztrált értékek átlagának. A közösségi ajánlati ár nem haladhatja meg a harmadik országok tekintetében alkalmazott referenciaár szintjét.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes